Publication: Magyar Közlöny
Issue: MK-2002-71 (Year: 2002, Number: 71)
Era: 1990-2004
Section: 3. számú melléklet a 18/2002. (V. 23.) GM rendelethez
Paragraph Index: 301

b) ha a fogyasztásmérõ háza vagy ennek egy része szigetelõ anyagból készült, a földelés az a vezetõ fólia, amely a mérõt tartó sík vezetõ felülethez van csatlakoztatva. Ahol a kapocsfedél lehetõvé teszi, kb. 2 cm-es távolságot kell hagyni a fólia és a kapocstesten lévõ vezetékfuratok között. A lökõfeszültségû és váltakozó feszültségû vizsgálatok alatt a vizsgálatba be nem vont áramágakat a fõtartóra vagy a jelzett földelésre kell csatlakoztatni. Elõször a lökõfeszültségû vizsgálatot kell elvégezni, és ezután a váltakozó feszültségû vizsgálatot. E vizsgálatok alatt nem fordulhat elõ átívelés, átütõ kisülés vagy átütés. E vizsgálatok után a fogyasztásmérõ százalékos hibájában nem lehet nagyobb változás mint a mérési bizonytalanság. 3.1. A villamos szilárdsági vizsgálatok általános feltételei E vizsgálatokat szokásos használati feltételek mellett kell elvégezni. A vizsgálatok alatt a szigetelés minõségét nem ronthatja por vagy a szokásostól eltérõ nedvesség. Más elõírás hiányában a villamos szilárdsági vizsgálatok szokásos feltételei a következõk: — környezeti hõmérséklet 15 ˚C—25 ˚C; — relatív páratartalom 45%—75%; — légköri nyomás 86 kPa—106 kPa (860 mbar—1060 mbar). 3.2. Lökõfeszültségû próba A vizsgálat célja annak meghatározása, hogy a fogyasztásmérõ károsodás nélkül képes-e kiállni nagyértékû, rövid ideig tartó túlfeszültséget. 3.2.1. A feszültségágak szigetelésének és az áramkörök közötti szigetelésnek a vizsgálata A vizsgálatot függetlenül kell elvégezni mindegyik olyan áramkörön (vagy áramkör egységen), amelyik a szokásos használat esetén el van szigetelve a fogyasztásmérõ többi áramkörétõl. Az áramkörök lökõfeszültségnek ki nem tett kapcsait a földeléshez kell csatlakoztatni. Ha a szokásos használat esetén egy meghajtó elem feszültségágai és áramágai össze vannak kapcsolva, a vizsgálatot azok egészén el kell végezni, és a lökõfeszültséget az áramkör kapcsa és a földelés közé kell adni. Ahol a fogyasztásmérõ több feszültségágának közös pontja van, ezt a pontot a földeléshez kell csatlakoztatni, és a lökõfeszültséget fokozatosan kell a szabad végek mindegyike (vagy az erre csatlakoztatott áramkör) és a földelés közé adni. 2002/71. szám Közvetlenül hálózati csatlakoztatásra szánt olyan segédáramköröket, amelyek referencia-feszültsége meghaladja a 40 V-ot, a lökõfeszültségi vizsgálatnak ugyanolyan feltételek között kell kitenni, mint amelyek a feszültségágak számára vannak elõírva. A többi segédáramkört nem kell vizsgálni. A II/3.2.1. pont alatti vizsgálat célja egyrészt a feszültségtekercs szigetelési minõségének ellenõrzése a menetek vagy a rétegek között, másrészt a fogyasztásmérõ olyan különbözõ áramágai közötti szigetelés ellenõrzése, amelyek szokásos használati körülmények mellett a hálózat túlfeszültségnek kitett, különbözõ fázisú vezetékeire vannak csatlakoztatva. 3.2.2. Az elektromos áramkörök földeléshez viszonyított szigetelésének vizsgálata A fogyasztásmérõ áramágainak összes kapcsát a 40 V-nál nem nagyobb referencia-feszültségû segédágak, kapcsok kivételével össze kell kötni egymással. A 40 V-nál nem nagyobb referencia-feszültségû segédáramköröket a földeléshez kell kötni. A lökõfeszültséget a fogyasztásmérõ mindegyik áramága és a földelés közé kell adni. A II/3.2.2. pont alatti vizsgálat célja a fogyasztásmérõben lévõ összes elektromos áramkör földeléshez viszonyított szigetelési viselkedésének teljes ellenõrzése. A szigetelés lényeges biztonsági tényezõ a személyek szempontjából a hálózatban keletkezõ túlfeszültség esetén. A II/3.2.1. és a II/3.2.2. pontban meghatározott vizsgálatokhoz használt generátor energiájának meg kell felelnie az IEC 60. publikáció követelményeinek. Az impulzus hullám-formája (hullám-alakja) a szabványosított 1,2/50 és csúcsértéke 6 kV. Mindegyik vizsgálat esetén a lökõfeszültséget tízszer alkalmazzák, ugyanazzal a polaritással. 3.3. Váltakozó feszültségû vizsgálat A váltakozó feszültségû vizsgálatokat a III. táblázat szerint kell elvégezni: A vizsgáló feszültségnek alapjában véve szinuszosnak, 50 Hz frekvenciájúnak kell lennie, és 1 percig kell alkalmazni. A tápáramforrás legalább 500 VA teljesítményû legyen. A III. táblázatban szereplõ A és B vizsgálatok alatt a feszültségpróbának alá nem vont áramköröket a házra kell csatlakoztatni. A földeléshez képest végzett vizsgálatok alatt (a táblázatban C-vel jelölve) a 40 V-nál nem nagyobb referencia-feszültségû segédáramköröket a földelésre kell csatlakoztatni. III. táblázat Próbafeszültség tényleges értéke Azok a pontok, amelyekre a próbafeszültség rá van adva 2 kV A) Azok a vizsgálatok, amelyeket leszerelt fedéllel és kapocsfedéllel lehet elvégezni — a ház és az alábbi között:

Source: https://magyarkozlony.hu/hivatalos-lapok/7beb6a7f56faae1d1d208384acea970f9271cf4a/dokumentumok/edebb127edd4a3cd873e814341f3a8d33459e928/letoltes